29/04/2013 | Administración LocalMunicipal
Ferrol
Urbanismo
Notificación a Mª Ángeles Mateo Cruz - P 71/08

CSF De conformidade co disposto no artigo 59.5 da Lei 30/1992 de 26 de novembro de Réxime Xurídico das Administracións Públicas e do Procedemento Administrativo Común, e despois de intentar a notificación no domicilio que figura no expediente, feito do que se ten constancia no mesmo, publícase a seguinte notificación: “O concelleiro delegado da Área de Medio Ambiente, Urbanismo, Servizos e Seguridade deste Concello, por delegación da Alcaldía do 13/06/2011 (BOP 29/06/2011), con data de hoxe, aprobou, elevándoa a resolución, unha proposta da xefatura do Negociado de Licenzas Urbanísticas, que literalmente transcrita di así: “Con data do 09/04/2008 Mª Angeles Mateo Cruz solicitou licenza de obras para construción de edificio de vivendas na rúa Estrela 3, de conformidade co proxecto básico subscritos arquitectos Felipe López Pantín e Belén Domínguez Santalla visado polo Colexio oficial de Arquitectos de Galicia - C-07 o día 04/04/2008 e con data 10/04/2008 achega documentación complementaria. Logo de informes dos Servizos Técnicos Municipais, notificouse o día 20/05/2008 requirimento para achega de documentación. Con data do 05/06/2008 achegouse documentación técnica visada polo Colexio Oficial de Arquitectos de Galicia C-07 o día 04/06/2008. O día 30/06/2009 notificouse escrito no que se lle requiría o seguinte: “. Segundo informe do arquitecto municipal, reitérase a necesidade do cumprimento do sinalado no artigo 89.5 da normativa urbanísitca do PXOM vixente.”, para o que se sinala un prazo de quince días hábiles, contados a partir do seguinte ó da recepción da comunicación, quedando, mentres tanto, en suspenso o prazo para a resolución do expediente; e que de conformidade co disposto no artigo 92.1 da Lei 30/92, de 26 de novembro, de réxime xurídico das administracións públicas e do procedemento administrativo común, se transcorresen tres meses dende a recepción da notificación sen cumprimenta-lo sinalado procederase á declaración de caducidade do procedemento e arquivo das actuacións. Con data do 23/06/2011 notificouse prazo de audiencia prevía á declaración de caducidade da solicitude. Por todo isto, e transcorridos os prazos sinalados non consta presentada ningunha documentación ou alegación ao respecto; propoño ao concelleiro delegado da Área de Medio Ambiente, Urbanismo, Servizos e Seguridade a adopción da seguinte resolución: Declarar a caducidade do expediente de solicitude de licenza de obras para a construción de edificio de vivendas na rúa Estrela 3, a nome de Mª Angeles Mateo Cruz, e proceder ao seu arquivo.” Recursos: Contra a devandita resolución que é definitiva en vía administrativa, poderá vostede interpoñer RECURSO DE REPOSICION ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita Xurisdición. Se opta por interpoñer RECURSO DE REPOSICION previo ao contencioso-administrativo, deberá facelo ante o órgano municipal do que dimana o presente acto no prazo dun MES contado a partir do día seguinte á da recepción da presente notificación, de acordo co disposto nos artigos 116 e 117 da Lei 30/92, do 26 de novembro, de Réxime Xurídico das Administracións Públicas e Procedemento Administrativo Común, modificados pola Lei 4/99, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita Xurisdición. Contra a resolución presunta do recurso de reposición, que terá lugar transcorrido un mes dende a interposición do mesmo sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel en que a Resolución do referido recurso de reposición se debería notificar de forma expresa (un mes dende a interposición do mesmo), todo iso de acordo co disposto no artigo 46 da Lei 29/98, do 13 de xullo, reguladora da Xurisdición Contencioso-Administrativa en relación cos artigos 116 e 117 da Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común, modificada pola Lei 4/99, do 13 de xaneiro. Ferrol, 22 de outubro de 2012.” Ferrol, 16 de abril de 2013. O concelleiro delegado da Área de Medio Ambiente, Urbanismo, Servizos e Seguridade, Asdo.- Guillermo Evia Pérez